„Nu m-a impresionat Nicușor Dan. Nu are prezența necesară pentru a face față unor oameni obișnuiți cu dezbaterile. Aceștia doi (Gabriela Firea și Robert Turcescu, n.r.) sunt foști jurnaliști profesioniști. Adică sunt oameni de studio. Sunt oameni care, atunci când nu le convine tema discuției, știu să o mute în altă parte”, a spus Moise Guran.

„Domnul Nicușor Dan nu are această abilitate. Ba mai mult decât atât, insistența domniei sale, sigur, pe teme care ne interesează pe toți - cum ar fi casele care sunt în pericol să cadă la un cutremur -, pasiunea domniei sale pentru arhitectură, arhitectonică sau ce-o fi trece puțin pe lângă populația ocupată a Bucureștiului, electoratul de dreapta. Iar domnului Nicușor Dan, dacă va continua în ritmul ăsta, probabil că îi va rămâne șansa de a-l depăși pe Cătălin Predoiu pentru bătălia pe locurile trei și patru”, a adăugat Moise Guran.